ໂດຍ: ວິລະສະໄໝ
ປະຕິບັດຕາມຂໍ້ຕົກລົງຂອງຄະນະຈັດຕັ້ງສູນກາງພັກ ສະບັບເລກທີ 95/ຄຈສພ, ລົງວັນທີ 18 ມີນາ 2022 ວ່າດ້ວຍການອະນຸມັດເປີດຝຶກອົບຮົມຄວາມຮູ້ພື້ນຖານໃຫ້ແກ່ລັດຖະກອນໃໝ່ ພາຍໃນຄະນະຈັດຕັ້ງສູນກາງພັກ ປະຈຳປີ 2022. ໃນວັນທີ 23 ພຶດສະພາ 2022 ຄະນະຈັດຕັ້ງສູນກາງພັກ ໄດ້ຈັດຊຸດຝຶກອົບຮົມລັດຖະກອນໃໝ່ ໃຫ້ແກ່ພະນັກງານພາຍໃນຄະນະຈັດຕັ້ງສູນກາງພັກ ໂດຍການເປັນປະທານຂອງສະຫາຍ ນ. ວິໄລວັນ ເພັງສະຫວັດ ຫົວໜ້າກົມຈັດຕັ້ງພະນັກງານ ຄະນະຈັດຕັ້ງສູນກາງພັກ, ມີຜູ້ຕາງໜ້າຈາກສະຖາບັນຄົ້ນຄວ້າວິທະຍາສາດການປົກຄອງ ແລະ ຝຶກອົບຮົມ ກະຊວງພາຍໃນ ແລະ ສຳມະນາກອນທັງໝົດ 8 ສະຫາຍ, ຍິງ 3 ສະຫາຍ ຈາກຄະນະຈັດຕັ້ງສູນກາງພັກເຂົ້າຮ່ວມ.
ການຝຶກອົບຮົມຄັ້ງນີ້ເຫັນວ່າມີຄວາມໝາຍຄວາມສຳຄັນຫຼາຍ ເຊິ່ງໃຊ້ເວລາໃນການຝຶກອົບຮົມ 5 ວັນ ແຕ່ວັນທີ 23-27 ພຶດສະພາ 2022 ຕາມຫຼັກສູດຂອງກະຊວງພາຍໃນກຳນົດ; ໃຫ້ກຽດເຜີຍແຜ່ເອກະສານໂດຍສະຫາຍ ນ. ວິໄລວັນ ເພັງສະຫວັດ ຫົວໜ້າກົມຈັດຕັ້ງພະນັກງານ ຄະນະຈັດຕັ້ງສູນກາງພັກ ແລະ ມີວິທະຍາກອນຈາກສະຖາບັນຄົ້ນຄວ້າວິທະຍາສາດການປົກຄອງ ແລະ ຝຶກອົບຮົມ ກະຊວງພາຍໃນ ພັດປ່ຽນກັນຂຶ້ນຫ້ອງສອນ ຕາມຫົວຂໍ້ບົດສອນ 10 ບົດ ດັ່ງນີ້:
ການເປີດຊຸດຝຶກອົບຮົມຄັ້ງນີ້ກໍ່ເພື່ອເຮັດໃຫ້ພະນັກງານ-ລັດຖະກອນໃໝ່ ມີຄວາມຮັບຮູ້ ເຂົ້າໃຈການຈັດຕັ້ງ ແລະ ການເຄື່ອນໄຫວຂອງຄະນະຈັດຕັ້ງສູນກາງພັກ, ກົດໝາຍວ່າດ້ວຍພະນັກງານ-ລັດຖະກອນ ແຫ່ງ ສ ປປ ລາວ ແລະ ລະບຽບພາຍໃນຄະນະຈັດຕັ້ງສູນກາງພັກ, ເພື່ອສ້າງແນວຄວາມຄິດໃຫ້ສຳມະນາກອນ ເຂົ້າໃຈແຈ້ງກ່ຽວກັບວຽກງານບໍລິຫານຫ້ອງການ, ເອກະສານທາງລັດຖະການ ແລະ ວຽກງານກ່ຽວຂ້ອງອື່ນໆ ພ້ອມທັງຍົກລະດັບຄວາມຮູ້-ຄວາມສາມາດ, ຄວາມຮັບຜິດຊອບໃນການຈັດຕັ້ງປະຕິບັດໜ້າທີ່ວຽກງານໃຫ້ສູງຂຶ້ນ ແລະ ສ້າງຂອດປະສານງານຕ່າງໆເຂົ້າສູ່ລະບົບຄົບຊຸດ, ຖືກຕ້ອງຕາມຂັ້ນຕອນ ແລະ ລະບຽບການ.